[{"text_idx": "#000005", "text": "Dysgwyr y Cymoedd yn cynhyrchu murlun trawiadol gydag artist lleol"}, {"text_idx": "#000006", "text": "Yn dilyn llwyddiant y prosiect murlun \u2018Cymreictod\u2019 ar gampws Nantgarw\u2019r coleg yn gynharach yn y flwyddyn, gwahoddodd y coleg Sio\u0302n Tomos Owen (artist a chyflwynydd teledu o Dreorci) yn o\u0302l i weithio gyda grw\u0302p arall o ddysgwyr, y tro hwn ar Gampws y Rhondda."}, {"text_idx": "#000008", "text": "Bu\u2019r dysgwyr sy\u2019n astudio ar gwrs Llwybrau 3 ar y campws yn gweithio gyda Sio\u0302n dros chwe wythnos o weithdai dwyieithog, i ddatblygu murlun ar gyfer ffasa\u0302d allanol bwyty Colliery 19."}, {"text_idx": "#000009", "text": "Yn ystod y gweithdai rhannodd y darpar artistiaid eu syniadau i greu murlun a oedd yn adlewyrchu treftadaeth yr ardal ac a oedd yn cyd-fynd a\u0302 thema Colliery 19, yn unol a\u0302 chais yr adran Lletygarwch ac Arlwyo. Unwaith y byddai\u2019r murlun wedi\u2019i orffen byddai\u2019n cael ei osod mewn lle amlwg ar wal allanol y bwyty, i\u2019w fwynhau gan staff, dysgwyr, ymwelwyr a\u2019r gymuned."}, {"text_idx": "#000010", "text": "Wedi\u2019u hysbrydoli gan Sio\u0302n, roedd y dysgwyr yn awyddus i drafod eu barn ar yr hyn yr oedd Cymru a\u2019r Gymraeg yn ei olygu iddynt a sut y byddent yn portreadu hynny yn eu murlun. Yn fuan trodd eu syniadau yn ddelweddau lliwgar, a oedd yn procio\u2019r meddwl. Defnyddiwyd y delweddau hyn wedyn gan Sio\u0302n i greu darn digidol beiddgar yn cyfleu \u2018Dyn drwy\u2019r oesoedd\u2019 \u2013 gyda phwyslais ar symud i ffwrdd o\u2019r gyflogaeth draddodiadol sy\u2019n gysylltiedig a\u0302\u2019r ardal tuag at ddyfodol disglair mewn llwybrau galwedigaethol megis arlwyo a lletygarwch."}]